text: Dybbøl varmer op til finalen
  29 april 2015 kl. 16.31
  Torsdag spiller eleverne fra Dybbøl Skole finale i skolernes fodboldturnering og der er sørget for, at der kommer masser af opbakning og fest med til den afgørende kamp i Odense.
  
  Hele ugen har eleverne fra Dybbøl Skole forberedt sig til finalen. For selvom det er de 11 spillere på banen, der skal sørge for mål og sejr, så sørger resten af skolen for, at der er masser af fest på lægterne.
  Alle skolens 1000 elever og 80 lærere skal med til finalen i Odense og de kommer med både hjemmelavede sange og bannere med slagord.
  I dag blev de sidste forberedelser så lavet og i morgen kører 11 busser til Tre-For Park i Odense.
  Holdet fra Dybbøl har været suveræne i turneringen og er gået i finalen med en målscore på 49-5.
  Finalen den spilles klokken 15.20 mod Skovboskolen fra Bjæverskov.
  TV SYD er med i Odense og sender direkte fra omklædningsrummet og under optakten i programmet Naboerne på TV SYD+
  Hør Dybbølskolens kampråb her
  Varighed 0:30
  